Shalom! Tervetuloa seuraamaan Veahavta Jisrael -ohjelmaa.
Se tarkoittaa: Sinä rakastat Israelia.
Baruch Korman opettaa nyt puolen tunnin ajan Raamattua.
Hän on vanhempi luennoitsija Zera Avraham -instituutissa Israelissa.
Kurssit ovat hepreaksi, mutta hän opettaa kerran viikossa englanniksi.
Saat lisätietoa nettisivuiltamme LoveIsrael.org.
Nyt on Tri Baruchin vuoro.
Jumalan kansan tulee suhtautua tämän maailman asioihin oikein.
Onko niiden lähde Jumala vai ei?
Ollaan kuuliaisia Sanan ilmoituksen valossa.
Tämänpäiväisestä raamatunkohdasta näemme, -
etteivät Jeesuksen aikaiset aikuiset -
olleet kuuliaisia.
Kun sinä kohtaat Jumalan totuuden, -
aiotko reagoida siihen oikein?
Jos Jumala osoittaa sisimmässäsi, mikä on oikein, -
haluatko tehdä niin?
Onko sinulla kapinoiva vai alamainen mieli?
Sanassa kapinointia verrataan noituuteen.
Se on pahuudesta lähtöisin.
Jos kapinoin Jumalan totuutta vastaan, kutsun elämääni pahaa.
Otetaan Raamatusta esille Matteuksen evankeliumin luku 11.
Matt. 11:16.
Messias sanoo: -
"Mutta mihin minä vertaan tämän sukupolven?"
Hän puhuu siinä vastuullisille aikuisille.
Heillä oli tarpeeksi ikää ja kypsyyttä ymmärtää asioita, -
mutta he eivät ottaneet hänen opetustaan vastaan.
Toimimmeko mekin niin, -
että kun Jumala ilmoittaa meille viisauttaan ja totuuttaan, -
me kapinoimme? Vai olemmeko kuuliaisia?
Jae 16: "Mutta mihin minä vertaan tämän sukupolven?
Se on lasten kaltainen, jotka istuvat toreilla -
ja huutavat toisilleen [ystävilleen]..."
Kreikan sana "toisilleen" voidaan kääntää myös "yhteistyökumppani" -
tai "kaveri", joku, johon on olemassa ihmissuhde.
"Mutta mihin minä vertaan tämän sukupolven? Se on lasten kaltainen, -
jotka istuvat toreilla ja huutavat toisilleen sanoen: -
'Me soitimme teille huilua, ja te ette karkeloineet; -
me veisasimme itkuvirsiä, ja te ette valittaneet'."
Siinä puhutaan ihmisistä, jotka eivät reagoi mitenkään.
He eivät ilahdu miellyttävästä musiikista eivätkä ota siihen osaa.
Sitten kun sattuu jotain surullista, -
joka saa ihmisen murehtimaan, -
he eivät reagoi siihenkään.
Messias sanoo tässä, että hänen sukupolvensa ei reagoinut.
He eivät tahtoneet osallistua mihinkään.
Kysytään siksi itseltämme, -
haluammeko osallistua siihen, mitä Jumalalla on mielessä.
Kun ymmärrämme, -
mitä Jumala on tekemässä ja miksi, -
haluammeko olla siinä mukana vai emme?
2000 vuotta sitten ihmiset reagoivat passiivisesti.
Hengelliset asiat eivät kiinnostaneet.
Olenko itse passiivisesti reagoiva?
Olenko välinpitämätön Jumalaa kohtaan?
Enkö halua mukaan asioihin, jotka miellyttävät Jumalaa -
ja vievät minua lähelle häntä?
Suhtaudunko piittaamattomasti Jumalan sydämellä oleviin asioihin?
Niin hän puhuu omasta sukupolvestaan.
Seuraavassa kohdassa -
annetaan esimerkki kahdesta asiasta, -
jotka ovat keskenään ääripäitä.
Jae 18: "Sillä Johannes tuli, hän ei syö eikä juo..."
Ei Johannes Kastaja millään pysyvällä paastolla ollut.
Siinä puhutaan Johanneksen suhtautumisesta yhteiskuntaan.
Johannes ei juuri osallistunut sosiaalisiin tapahtumiin.
Hän oli kokonaan omistautunut hengellisille asioille.
Hän ei elänyt ihmisjoukkojen keskellä vaan erämaassa, -
koska hän oli kokonaan antautunut Jumalalle.
Johannes ei "syönyt eikä juonut" sosiaalisessa mielessä.
Se sukupolvi sanoi Johanneksesta: -
"Hänessä on riivaaja."
Hirvittävää väittää, että hän olisi ollut riivattu, -
siksi että hän oli täysin Jumalalle antautunut.
Jakeessa 19 mainitaan toinen henkilö: -
"Ihmisen Poika tuli, hän syö ja juo..."
Jeesus oli mukana sosiaalisessa elämässä. Hän kävi esim. häissä.
Hän osallistui ihmisten elämään.
Hän erosi joiltain osin suuresti Johannes Kastajasta.
Johannes oli erämaassa, Jeesus ihmisten seurassa.
"Ihmisen Poika tuli, hän syö ja juo, -
ja he sanovat: 'Katso syömäriä ja viininjuojaa, -
publikaanien ja syntisten ystävää!'"
Johanneksesta, joka oli erilainen kuin Jeesus, puhuttiin pahaa.
Jeesuksen lähestymistapa oli erilainen.
He olivat molemmat antautuneita, mutta se tuli esiin eri tavoin.
Se sukupolvi puhui pahaa molemmista.
Ei lähestymistavalla ollut väliä, vaan kansa vastusti hengellisiä asioita.
Vastustatko sinä hengellisiä asioita?
Jos vastustat, sillä on vakavia seurauksia.
Suhtaudu vakavasti niihin asioihin, -
joihin Jumalakin suhtautuu Sanan mukaan vakavasti.
Jakeen 19 loppu on tärkeä.
Tässä kohdassa -
kreikan kaksi tärkeää UT:n käsikirjoitusta eroavat toisistaan.
On Textus Receptus, jota itse käytän.
Toinen käsikirjoitus on kahden miehen kokoama Nestle-Aland.
Käsikirjoitukset ovat hyvin samanlaisia.
Joskus pieniä eroavuuksia esiintyy sanastossa tai sanojen rakenteissa.
Tässä jakeessa on sellainen.
Jae 19 loppu: -
"Ja viisaus..." Siinä tarkoitetaan Jumalan viisautta.
"Ja viisaus on oikeaksi näytetty..." Se arvioidaan ja todistetaan.
Sinun Raamatussasi varmaan lukee: -
"Ja viisaus on oikeaksi näytetty teoissansa."
Se johtuu siitä, että Nestle-Alandissa lukee teot.
Textus Receptuksessa lukee tekojen sijasta lapset.
Kyse on jälkeläisistä ja tulevaisuudesta.
Jeesus tarkoittaa: "Tulin tekemään työtäni, -
mutta teidän reaktionne näkyy teidän jälkikasvussanne."
Jeesus viittasi temppelin tuhoutumiseen, -
joka tapahtui 40 vuotta myöhemmin.
Hän tuli, opetti ja teki työnsä täydellisesti Isän käskyn mukaan.
Mutta se sukupolvi ei reagoinut eivätkä heidän lapsensakaan.
Heidän viisautensa tai sen puute -
todistettiin seuraavassa sukupolvessa, -
kun temppeli ja Jerusalem tuhottiin -
ja Juudan kansa joutui pakenemaan muiden kansojen sekaan.
Jae 20: -
"Sitten hän rupesi nuhtelemaan niitä kaupunkeja, -
joissa useimmat hänen voimalliset tekonsa olivat tapahtuneet..."
Hän korostaa kahta Galilean kaupunkia, joissa hän teki ihmeitä.
Hän sanoo näille Galilean asukkaille, -
jossa hän teki useimmat ihmetekonsa, -
heitä nuhdellen -
"...siitä, etteivät ne olleet tehneet parannusta..."
He eivät tehneet parannusta eli he eivät reagoineet.
Jeesuksen voimateot eivät heitä kiinnostaneet, -
vaikka ne kertoivat, kuka hän oli, mikä hänen tehtävänsä oli -
ja miten kuulijat voisivat päästä osallisiksi Jumalasta.
Jae 21: "Voi sinua, Korasin! Voi sinua, Beetsaida!
Sillä jos ne voimalliset teot, jotka ovat tapahtuneet teissä, -
olisivat tapahtuneet Tyyrossa ja Siidonissa, -
niin nämä jo aikaa sitten -
olisivat säkissä ja tuhassa tehneet parannuksen."
Libanonin Tyyro ja Siidon olivat erilaisia.
Jos hän olisi tehnyt useimmat ihmeensä niissä, -
siellä olisi reagoitu eri tavoin.
Jumala ei lähettänyt häntä Tyyroon ja Siidoniin -
palvelemaan pakanoita.
Hänet lähettiin Sanan mukaan Israelin huoneen kadonneiden lampaiden luo.
Koska Juudassa reagoitiin passiivisesti, Jeesus sanoo voi!
"Voi sinua, Korasin! Voi sinua, Beetsaida!
Sillä jos ne voimalliset teot, jotka ovat tapahtuneet teissä, -
olisivat tapahtuneet Tyyrossa ja Siidonissa, -
niin nämä jo aikaa sitten olisivat säkissä ja tuhassa -
tehneet parannuksen. Mutta minä sanon teille: -
Tyyron ja Siidonin on tuomiopäivänä oleva helpompi -
kuin teidän."
Sanalla "te" hän viittasi Korasinin ja Beetsaidan asukkaisiin.
Joillakin on tuomiopäivänä helpompaa. Tuomiota on eri asteisia.
Kadotus on kuitenkin ikuinen.
Mutta tuomioissa on aste-eroja. On myös vaihtoehto.
Jumalan valtakunnassa on myös erilaisia palkintoja.
Siksi tulee pyrkiä olemaan suuri Jumalan valtakunnassa, -
kaikkien nöyrä palvelija kuten Herramme.
Jae 23: "Ja sinä, Kapernaum..."
Siellä Jeesus asui julkisen palvelutyönsä ajan.
"Ja sinä, Kapernaum, korotetaankohan sinut hamaan taivaaseen?
Hamaan tuonelaan on sinun astuttava alas."
Jumala kunnioitti Kapernaumia.
Se oli arvostettu kaupunki, koska seutu oli mainittu VT:n profetioissa.
Jesajan luvun 8 lopusta luvun 9 alkuun -
kerrotaan suuresta valkeudesta, Messiaasta.
Se alkaisi loistamaan Kapernaumin seudulta.
"Ja sinä, Kapernaum, korotetaankohan sinut hamaan taivaaseen?
Niin olisi voinut käydä, koska Messias oli siellä.
Mutta "hamaan tuonelaan on sinun astuttava alas.
Sillä jos ne voimalliset teot, jotka ovat tapahtuneet sinussa, -
olisivat tapahtuneet Sodomassa, niin se seisoisi vielä tänäkin päivänä."
Kohta kertoo Jumalan kaikkivaltiudesta.
Hän on myös kaikkitietävä.
Hän ei ole kuitenkaan ennaltamäärännyt -
asioita tapahtuviksi.
Jos Messias olisi tehnyt ihmeensä -
Kapernaumin sijaan Sodomassa, -
Sodomaa ei olisi tuhottu. Se olisi edelleen olemassa.
Meidän ei tule uskoa, että kaikki olisi ennaltamäärätty.
Se on väärä käsitys Jumalan kaikkivaltiudesta.
Puhun Jumalan kaikkivaltiudesta, -
ja näemme kohta, miten nämä jakeet on tulkittava.
Meidän on annettava Jumalan Sanan vaikuttaa ajatuksiimme -
eikä etsiä sieltä perusteita omille teologisille käsityksillemme.
Sellainen on Jumalan edessä kauhistus.
Jae 24: -
"Mutta minä sanon teille: -
Sodoman maan on tuomiopäivänä oleva helpompi kuin sinun."
Tuomioissa on jälleen eroa.
Hän voi julistaa näin, -
koska on kuningasten Kuningas ja tuomarien Tuomari.
Kaikki tuomiovalta on annettu Pojalle.
Jae 25: "Siihen aikaan Jeesus johtui puhumaan sanoen: -
'Minä ylistän sinua, Isä, taivaan ja maan Herra..."
Puhun Jumalan kaikkivaltiudesta, -
koska sanonta "taivaan ja maan Herra" viittaa hänen kaikkivaltiuteensa.
Hän on taivaan ja maan Herra ja hallitsija.
Mutta hän ei ole kaikkien tapahtumien toimeenpanija.
Sana tuomio mainitaan kahdesti. Se on tärkeää.
Tuomio tulee, -
kun Messias laittaa asiat järjestykseen.
Jotkut ovat kapinoineet häntä vastaan, -
toiset ovat välinpitämättömiä kuten sinä ja minäkin joskus.
On myös niitä, jotka ovat jatkuvassa kapinassa Jumalaa vastaan, -
koska hengelliset asiat eivät heitä kiinnosta.
Antaudutaan Jumalalle ja otetaan hänen ilmoituksensa vakavasti.
"Siihen aikaan Jeesus johtui puhumaan sanoen: -
'Minä ylistän sinua, Isä, taivaan ja maan Herra, -
että olet salannut nämä viisailta ja ymmärtäväisiltä -
ja ilmoittanut ne lapsenmielisille.'"
Kreikan sana viittaa pikkulapseen, -
joka on täysin riippuvainen vanhemmistaan.
Lapsi ei pysty tekemään mitään itsensä hyväksi.
Jos tahdomme tuoda Jumalalle kunniaa, -
niin että hän sanoo: 'Hyvin tehty', me emme itse siihen pysty -
vaan Pyhä Henki saa sen kauttamme aikaan, -
useinkin meistä huolimatta.
Meidän on oltava alamaisia ja kuuliaisia -
Pyhän Hengen johdatukselle, huolenpidolle ja viisaudelle.
Silloin toimimme Jumalan silmissä oikein.
Meidän pitää muuttua lasten kaltaisiksi -
ja luottaa Jumalaan ja totella häntä kuten lapsia vanhempiaan.
Jae 26: -
"Niin, Isä, sillä näin on sinulle hyväksi näkynyt."
Jae 27: -
"Kaikki on minun Isäni antanut minun haltuuni, -
eikä kukaan muu tunne Poikaa kuin Isä..."
Jumala on antanut Pojalleen kaiken.
Se tarkoittaa kaikkea valtaa.
Jumalan Poika on kuningasten Kuningas ja herrain Herra.
"Kaikki on minun Isäni antanut minun haltuuni, -
eikä kukaan muu tunne Poikaa kuin Isä, -
eikä Isää tunne kukaan muu kuin Poika..."
Isä ja Poika tuntevat toisensa täydellisesti.
Siinä viitataan sekä Isän että Pojan jumaluuteen.
Jumala on yksi, mutta uskon silti kolminaisuuteen.
Kolminaisuus ei muuta sitä tosiasiaa, että Jumala on yksi.
On yksi Jumala, jolla on kolme persoonaa: Isä, Poika ja Pyhä Henki.
Kolminaisuusoppia vastaan hyökätään.
Se on häpeällistä.
Jos ei tutkita asioita, saatetaan sanoa, ettei sanaa kolminaisuus ole Sanassa.
Totta. Mutta opetus kolminaisuudesta löytyy monesta sanankohdasta.
Jakeen 27 loppu: -
"...eikä Isää tunne kukaan muu kuin Poika -
ja se, kenelle Poika tahtoo hänet ilmoittaa."
Tämä raamatullinen periaate on tärkeä.
Emme voi tuntea Jumalaa, ennen kuin tunnemme Jeesuksen.
Jotkut messiaaniset juutalaiset luulevat, -
että koska he uskovat Israelin Jumalaan, -
he tuntevat myös automaattisesti Pojan.
Sanan mukaan se on harhaoppia.
Jakeen 27 loppu: -
"... ja se, kenelle Poika tahtoo hänet ilmoittaa."
Isän voi tuntea vain Pojan kautta.
Jakeessa 28 kerrotaan Pojan tuntemisen seuraus: -
"Tulkaa minun tyköni, kaikki työtätekeväiset ja raskautetut..."
Siinä puhutaan stressistä, ahdistuksesta ja painostuksesta.
"Tulkaa minun tyköni, kaikki työtätekeväiset ja raskautetut, -
niin minä annan teille levon."
Ihana lupaus levon löytämisestä.
Lepo löytyy Jumalan valtakunnasta.
Jae 29: "Ottakaa minun ikeeni päällenne..."
Ies laitetaan eläimen kaulalle, jotta sitä voitaisiin käyttää työhön.
"Ottakaa minun ikeeni päällenne ja oppikaa minusta..."
Palvellessamme häntä opimme hänestä.
"Ottakaa minun ikeeni päällenne ja oppikaa minusta, -
sillä minä olen hiljainen..." Hän on sisäisesti tyytyväinen ja rauhallinen.
"...sillä minä olen hiljainen ja nöyrä sydämeltä..."
Me saamme saman rauhan, kun otamme hänen ikeensä.
"...niin te löydätte levon sielullenne.
Sillä minun ikeeni on sovelias..." Ies on myös hyödyllinen.
Kun otamme sen, se tuottaa hyviä asioita.
"Ottakaa minun ikeeni päällenne...
Sillä minun ikeeni on sovelias, ja minun kuormani on keveä."
Se ei ole raskas eikä taakoittava vaan kevyt.
"Ja minun kuormani on keveä."
Alamaisuus hänelle tuo meille tyytyväisyyden.
Tämän maailman paineiden ja ahdistuksen sijaan -
hän antaa meille sisäisen rauhan, voiman voittaa paineet -
ja todistaa voimallisesti toisille.
Shalom Israelista!
Toivottavasti sait opetuksesta siunauksen ja kerrot siitä muillekin.
Tulethan taas ensi viikolla seuraamaan ohjelmaamme.
Saat lisätietoa toiminnastamme sivustolta LoveIsrael.org.
Sieltä löytyy lisää Baruchin opetusvideoita, -
joita voit katsella tai ladata koneellesi.
Siunausta sinulle, kun vaellat Jeesuksen seurassa.
Shalom Israelista!
Suomennos: Annamari Kortelainen